**Starptautiskajai bērnu aizsardzības dienai veltītā radošo darbu konkursa**

**bērniem “Esi vesels – ej dabā!” nolikums**

**1. Konkursa rīkotājs**

Latgales plānošanas reģions.

Starptautiskā bērnu aizsardzības diena, kas tiek atzīmēta 1.jūnijā, ir kā nemainīga tradīcija daudzās pasaules valstīs un to sagaidot visā pasaulē notiek dažādi pasākumi, kas veltīti bērniem, sniedzot prieku un sajūtu, ka šie pasākumi ir veltīti viņiem. Saistībā ar Covid-19 izplatību Latvijā un citās pasaules valstīs, iedzīvotājiem jāpievērš pastiprināta uzmanība aktivitātēm ģimenēs ar bērniem, veidojot izpratni par lietderīgu bērnu brīvā laika pavadīšanu, pozitīva noskaņojuma saglabāšanu, it īpaši iestājoties siltākam laikam. Latgales plānošanas reģions aicina par godu šai dienai veltīt laiku kopābūšanai ar bērniem un iet dabā, īpaši pašizolācijas laikā, kad liela daļa sabiedrības laiku pavada savrupi ģimenes lokā, mājās.

**2. Konkursa mērķis**

Veicināt ģimeņu kopābūšanu ar bērniem un ar pavisam vienkāršiem darbiņiem un darbošanos kopā mācīt bērniem izprast dabas procesus,- sajust, ieraudzīt un iepazīt dzīvo dabu, attīstīt sīko un lielo motoriku un apgūt citas vērtīgas un cieņpilnas prasmes, veidojot viņos izpratni par lietderīgu brīvā laika pavadīšanu dabā un pozitīva noskaņojuma saglabāšanu, pavadot Covid-19 ierobežojumu laiku ģimenē.

**3. Konkursa uzdevumi**

3.1. Attīstīt bērnu radošo domāšanu, iztēli, oriģinalitāti; mācīties paust pieredzi par lietderīgu brīvā laika pavadīšanu dabā, iestājoties siltākiem meteroloģiskajiem laika apstākļiem.

3.2. Veicināt bērnu izpratni par darbošanos un dzīvošanu saskaņā ar dabu, - kā ar savu rīcību iespējams palīdzēt iepazīt un sargāt dabu, darot labus darbus apkārtējās vides/ģimenes/sabiedrības labā, vienlaicīgi nenodarot pāri ne sev, ne citiem (darīt jebkuru darbiņu, ievērojot visus drošības noteikumus).

3.3. Veidot saikni starp Latvijas un diasporas bērniem, iesaistot vietējā reģiona bērnus, tostarp remigrantu un repatriantu bērnus, kā arī potenciālos remigrantus, kas dzīvo ārpus Latvijas, diasporas locekļus, latviešu skoliņu skolēnus un pedagogus.

3.4. Veicināt sabiedrības vienotību, veidojot pozitīvu un možu garu caur saliedējošām un radošām aktivitātēm, iesaistot ģimenes locekļus.

**4. Konkursa tēma**

4.1. Aktivitātes saistītas ar Starptautiskās bērnu aizsardzības dienas tematiku: ģimeniska, izglītojoša, droša, iekļaujoša, veselīga vide, kur bērnam augt un attīstīties.

4.2. Izmantojot dažāda veida uzskates līdzekļus (nofilmējot nelielu video - līdz 3 minūtēm vai nobildējot fotogrāfiju, vai attēlojot darbības procesu radošajos darbiņos (zīmējumā, gleznojumā, aplikācijā utt.) atainot:

1) kā iespējams pavadīt brīvo laiku, ejot dabā un veicot labus darbus apkārtējās vides, ģimenes vai sabiedrības labā;

2) kādas interesantas nodarbes var īstenot šo labo darbu veikšanas laikā!

Piemēri:

* atspoguļots, kā bērns ģimenes pārgājiena laikā palīdz savākt mežā atkritumus, ievērojot drošības noteikumus un izmantojot nepieciešamos aizsardzības līdzekļus;
* atainots, kā ģimenes lokā tiek stādīti kociņi – bērnam ir piemērots apģērbs un droši darba instrumenti;
* atspoguļots, kā bērns palīdz gatavot maltīti piknikam ārā, izmantojot drošus galda piederumus un gatavošanas laikā izlietoto produktu iepakojumus šķirojot dabai draudzīgā veidā;
* parādīts, kā bērns mācās izprast dabas procesus, palīdzot sastādīt dārzu un rūpējoties par iestādītajiem augiem, izmantojot dabai draudzīgas metodes (laista, uzrušina augsni utt.);
* attēlotas citas āra aktivitātes, kas veicina dabas procesu iepazīšanu un bērna izpratni par to, kā ir jāuzvedas dabā vai sabiedrībā, lai nenodarītu pāri sev, citiem un videi.

4.2.1. Uzskates materiālā ir arī jāataino kāda interesanta nodarbe, ko iespējams darīt paralēli āra aktivitātēm, piemēram, vācot mežā atkritumus, tiek dziedātas dziesmas; stādot kokus, tiek stāstītas anekdotes un ik pa brīdim tiek pavingrots; piknika laikā pie ugunskura (ievērojot drošības noteikumus) tiek stāstīti spoku stāsti; stādot dārzu, tiek minētas āķīgas mīklas utt.

**5. Konkursa mērķauditorija**

Vietējā un citu Latvijas reģionu bērni, tostarp remigrantu un repatriantu bērni, kā arī potenciālie remigranti, kas dzīvo ārpus Latvijas, diasporas locekļi, latviešu skoliņu audzēkņi (vecumā līdz 16 gadiem) un viņu pedagogi, ģimenes locekļi.

**6. Konkursa darbu izstrādes nosacījumi un iesniegšanas kārtība**

6.1. Konkursa iesūtītajam darbam jābūt:

6.1.1.uzskatāmā veidā (fotogrāfija, video, zīmējums, gleznojums, aplikācija utt.) atspoguļotai aktivitātei, kā bērns vai visa ģimene kopā radoši un aktīvi darbojas dabā, veicot labus darbiņus apkārtējās vides, ģimenes vai sabiedrības labā un vienlaicīgi interesanti pavadot laiku radošās nodarbēs;

6.1.2. iesūtot darbu, jāiekļauj šāda  informācija:

* autora vārds, uzvārds;
* vecums,
* vecāka, vai likumiskā pārstāvja, vārds, uzvārds, kontakttālrunis un e-pasta adrese,
* valsts, kurā pašreiz dzīvo.

6.1.3. ja iesūtāmais materiāls pārsniedz pieļauto apjomu un nevar tikt nosūtīts ar e-pasta starpniecību, jāizmanto citi augšupielādes veidi: failiem.lv, google.com disks u.c., atsūtot vai kopīgojot šo failu;

6.2. Konkursa darbs var tikt izstrādāts individuāli vai iesaistot ģimenes locekļus. Ja darbā tiek attēlotas citas personas, tad dalībnieks nodrošina, lai tās būtu piekritušas darba izmantošanai šajā konkursa nolikumā noteiktajā veidā;

6.3. Iesniegtajam darbam jāatbilst konkursa mērķiem un tēmai, nepārkāpjot ētikas normas un drošības pamatprasības;

6.4. Darbi ar norādi Radošo darbu konkursam jāiesūta uz e-pastu: astrida.lescinska@lpr.gov.lv (darbi netiek dalīti vecuma grupās).

6.5. Konkursā nevar piedalīties Konkursa organizētāja darbinieki, viņu ģimenes locekļi.

**7. Konkursa norise un uzvarētāja noteikšana**

7.1. Konkurss notiek no 2021. gada 14. maija, darbi jāiesūta līdz 2021. gada 2. jūnijam (e-pasta nosūtīšanas datums);

7.2. Visi iesūtītie darbi tiks izvietoti sociālā tīkla Facebook lapā “Es atgriežos Latgalē” norādot autora vārdu, vecumu, valsti, un tiks nodoti publiskai balsošanai.

7.3. Vērtēšanas komisija uzvarētāju noteiks pēc skatītāju “patīk” skaita Facebook lapā “Es atgriežos Latgalē” zem konkursa dalībnieka iesūtītā radošā darba, iepriekš nesaskaņojot ar autoru un neizmaksājot autoratlīdzību.

7.4. Iesūtīto darbu vērtēšanas kritēriji:

7.4.1. darba atbilstība tematam;

7.4.2. autora personiskās attieksmes un domas atklāsme;

7.4.3. oriģinalitāte un radošs temata risinājums;

7.4.4. darba vizuālā kvalitāte.

**8. Darbu vērtēšana un balvas nodošana**

8.1. No 2021. gada 3. jūnija līdz 2021. gada 10. jūnijam notiek publiskā balsošanā soctīklā Facebook. Konkursa rezultāti tiks publicēti Latgales plānošanas reģiona mājas lapā un Facebook lapā “Es atgriežos Latgalē” 2021. gada 11. jūnijā.

8.2. Uzvarētāju apbalvošana:

Uzvarētāji tiks apbalvoti ar balvām gan individuāli, gan grupās (piemēram, ja ir iesūtīts klases kopdarbs):

8.2.1. Pirmās trīs vietas individuālajiem darbiem;

8.2.2. Pirmās trīs vietas kolektīvajiem, kopdarbiem (piemēram, klase, bērnudārza grupiņa).

8.3. Vērtēšanas komisija var piešķirt dalībniekiem veicināšanas balvas.

8.4. Balvas konkursa uzvarētājiem tiks nosūtīta sekojošā veidā - pa pastu, pakomātu, DPD pakalpojumu vai vienojoties ar uzvarētāju par citu piegādes veidu.

**9. Kontaktpersona**

Latgales plānošanas reģiona remigrācijas koordinatore Astrīda Leščinska, e-pasts: astrida.lescinska@lpr.gov.lv, tālrunis: + 371 20349136.

**10. Personas datu apstrāde**

10.1. Personas datu apstrādes pārzinis ir Latgales plānošanas reģions, reģistrācijas Nr. 90002181025, juridiskā adrese Atbrīvošanas aleja 95, Rēzekne, LV- 4601, tālrunis +371654 28111, e-pasts: pasts@lpr.gov.lv.

10.2. Iesniedzot darbu konkursā, dalībnieka vecāki vai likumiskie pārstāvji apliecina, ka ir nodrošināts atbilstošs tiesiskais pamats par dalībnieku piedalīšanos konkursā.

10.3. Iesniedzot darbu, dalībnieka vecāki vai likumiskie pārstāvji piekrīt un ir informēti, ka, darbi tiks izvietoti sociālā tīkla Facebook lapā Es atgriežos Latgalē norādot autora vārdu, vecumu un mītnes valsti konkursa nolikumā noteikto mērķu sasniegšanai un konkursa publicitātes nodrošināšanai.

10.4. Konkursa dalībnieku personas dati (vārds, uzvārds, vecums, kontakttālrunis un e-pasta adrese) tiek ievākti un apstrādāti ar mērķi nodrošināt konkursa norisi atbilstoši konkursa nolikuma noteikumiem un lai sazinātos ar konkursa dalībniekiem konkursa ietvaros.

10.5. Gadījumā, ja konkursa dalībnieka vecāki vai likumiskie pārstāvji uzskata, ka ir noticis personas datu aizsardzības pārkāpums, konkursa dalībnieka vecāki vai likumiskie pārstāvji ir tiesīgi vērsties ar pretenziju Latgales plānošanas reģionā, rakstot uz e-pastu pasts@lpr.gov.lv vai datu aizsardzības speciālistam uz e-pastu: datuaizsardziba@lpr.gov.lv. Gadījumā, ja vienošanās nav panākta, dalībnieks ir tiesīgs iesniegt sūdzību Datu valsts inspekcijā.